**ΔΗΜΟΣ ΡΟΔΟΥ**

Διεύθυνση Κοινωνικής Πολιτικής & Υγείας

Ρόδος12/10/ 2017

δελτίο τύπου

**ΣΥΜΜΕΤΕΧΩ – ΔΙΑΣΚΕΔΑΖΩ – ΠΡΟΣΦΕΡΩ**

Αγαπητή δημότισσα,

Αγαπητέ δημότη,

τα τελευταία χρόνια λόγω της οικονομικής κρίσης πολλές οικογένειες έχουν βρεθεί αντιμέτωπες με προβλήματα φτώχειας και κοινωνικών ανισοτήτων. Γεγονότα που δεν πρέπει να μας αφήσουν απαθείς και να μας μετατρέψουν σε παθητικούς δέκτες περιμένοντας τις εξελίξεις. Αντιθέτως, οφείλουμε να κινητοποιηθούμε, ώστε να δημιουργήσουμε τις προϋποθέσεις για καλύτερη ποιότητα ζωής όλων και περισσότερων πολιτών.

Και τι αποτελεσματικότερο από το πλέγμα κοινωνικής προστασίας του Δικτύου Κοινωνικής Αλληλεγγύης του Δήμου Ρόδου, όπου ο καθένας μας μπορεί να αναλάβει ενεργητικό ρόλο. Σε αυτό το δίκτυο σε θέλουμε αρωγό και υποστηρικτή. Γίνε μέλος της προσπάθειας της Διεύθυνσης Κοινωνικής Πολιτικής και Υγείας του δήμου για την άμβλυνση των ανισοτήτων. Με την υποστήριξη σου θα μπορέσουμε να προσφέρουμε στις οικογένειες που πραγματικά έχουν ανάγκη. Μπορείς να συμμετάσχεις είτε ως μεμονωμένος εθελοντής είτε ως σύλλογος, σχολείο, ομάδα.

Την Κυριακή 22 Οκτωβρίου για πρώτη φορά σε 7 διαφορετικά μέρη του νησιού (Ροδίνι, Καλυθιές, Λίνδος, Αρχάγγελος, Παραδείσι, Λάερμα και Νότια Ρόδος) από τις 10 το πρωί μέχρι τις 2 το μεσημέρι διοργανώνουμε την εκδήλωση ΣΥΜΜΕΤΕΧΩ – ΔΙΑΣΚΕΔΑΖΩ – ΠΡΟΣΦΕΡΩ. Εθελοντικές οργανώσεις και εθελοντές πολίτες καταθέτουν δρώμενα για να διασκεδάσουμε όλοι μαζί και ταυτόχρονα ο καθένας μας με τις δυνάμεις του να προσφέρει. Το μοναδικό αντίτιμο για τη συμμετοχή στις εκδηλώσεις είναι η προσφορά τροφίμων μακράς διαρκείας και συγκεκριμένα Μακαρόνια, Ρύζι, Όσπρια, Αλεύρι, Ζάχαρη, Σάλτσα, Γάλα εβαπορέ, Καφές, Χυμός, Μπισκότα.

Σας περιμένουμε γιατί μόνο όλοι μαζί μπορούμε να φτιάξουμε την κοινωνία αλληλεγγύης που ονειρευόμαστε.

**Άννα Ζωάννου**

Αντιδήμαρχος Κοινωνικής Πολιτικής, Ισότητας των Φύλων,

Τρίτης ηλικίας, Αμεα και Εθελοντισμού

**Πρόγραμμα εκδηλώσεων ΣΥΜΜΕΤΕΧΩ – ΔΙΑΣΚΕΔΑΖΩ – ΠΡΟΣΦΕΡΩ**

**Κυριακή 22 Οκτωβρίου**

**Ρόδος – Ροδίνι από 10:00πμ έως 2:00μμ**

**Πρόγραμμα Ημερίδας**

10:30 – 11:30 **Η Ρομποτική στην Εκπαίδευση & στη Ζωή μας**

**Δημήτρης Κλαδογένης,** Διευθυντής 1ου ΕΚ Ρόδου

 **Δημήτρης Δανελλάκης,** Καθηγητής Πληροφορικής 2ου ΕΚ Ρόδου

11:30 – 12:30 **Ο νέος τρόπος εισαγωγής στο Πανεπιστήμιο. Όλες οι**

**αλλαγές και οι παγίδες του συστήματος που προτείνει το Υπουργείο Παιδείας**

**Χρήστος Ατλάσης,** Χημικός MSc, Καθηγητής - Σύμβουλος Επαγγελματικού Προσανατολισμού Υποψήφιος Διδάκτορας του Πανεπιστημίου Ιωαννίνων με θέμα τη Ψυχομετρία

12:30 – 1:30 **Ευκαιρίες σπουδών με υποτροφία στο Εξωτερικό (Ευρώπη & Αμερική)**

**Χρήστος Ατλάσης**, Χημικός MSc, Καθηγητής - Σύμβουλος Επαγγελματικού Προσανατολισμού Υποψήφιος Διδάκτορας του Πανεπιστημίου Ιωαννίνων με θέμα τη Ψυχομετρία

Η ημερίδα πραγματοποιείται από το Κέντρο Κοινότητας του Δήμου Ρόδου με την υποστήριξη του Σωματείου Ιδιοκτητών Φροντιστηρίων Δωδεκανήσου και την ευγενική χορηγία του φροντιστηρίου ΠΥΘΑΓΟΡΑ

**Πρόγραμμα παράλληλων Δρώμενων από 10:00πμ έως 2:00μμ**

**Εταιρεία Υποστήριξης Θυμάτων Τροχαίων Ατυχημάτων – ΕΥΘΥΤΑ**

Μέσω βιωματικών δρώμενων οι πολίτες όλων των ηλικιών (μαθητών έως ηλικιωμένων) θα ενημερωθούν για θέματα τα οποία προάγουν την οδική ασφάλεια, την κυκλοφοριακή αγωγή και θα ευαισθητοποιηθούν σε συμπεριφορές που έχουν να κάνουν με τη μη χρήση αλκοόλ από οδηγούς. Οι ομάδες θα είναι ανά μισάωρο από τις 11:00πμ έως 1:00μμ.

**Όμιλος Αγωνιστικού Μπριτζ Ρόδου**

Το Μπριτζ είναι ομαδικό πνευματικό παιχνίδι που παίζεται από τέσσερις παίκτες με τράπουλα. Είναι ένα από τα πιο δημοφιλή παιχνίδια καρτών στον κόσμο, ιδίως μεταξύ των ηλικιωμένων. Κοντά μας θα έχουν την ευκαιρία να το παίξουν οι ηλικίες από 12 έως 99 χρονών.

**Παιδαγωγικό Τμήμα Δημοτικής Εκπαίδευσης (ΠΤΔΕ), Πανεπιστημίου Αιγαίου**

**«Εξερευνώντας τη Διαφορετικότητα... σε Πολύχρωμες Σελίδες»**

Συμμετέχουν φοιτητές & φοιτήτριες του ΠΤΔΕ με Υπεύθυνη δράσης την Επίκ. Καθηγήτρια Ειδικής Αγωγής, κα Ασημίνα Τσιμπιδάκη

10:30 - 12:00 = Πρόγραμμα για παιδιά ηλικίας 02-06 χρονών

12:30 - 14:00 = Πρόγραμμα για παιδιά ηλικίας 06 -12 χρονών

**Περιγραφή:**

Η δράση απευθύνεται σε παιδιά, αλλά και σε όσους/ες έχουν ακόμη το παιδί μέσα τους, με στόχο τη γνωριμία με χαρακτήρες με διαφορετικότητα, όπως αποτυπώνονται στα παιδικά βιβλία. Η γνωριμία θα γίνει  μέσα μία πρωτότυπη εξερεύνηση όπου όλοι/ες θα ακούσουν αλλά και θα δημιουργήσουν αφηγήματα με ήρωες με διαφορετικότητα μέσα από ποικίλες μορφές δραστηριοτήτων: φιλαναγνωστικές δράσεις, βιωματικές δραστηριότητες, δημιουργικά παιχνίδια και γραφή, εικαστικά/ζωγραφική, δραματοποίηση, παιχνίδια ρόλων. ​

**Περιφερειακή Εφορεία προσκόπων Δωδεκανήσου**

Παιχνίδια ομαδικά και δράσης από τους προσκόπους με σκοπό πέρα από την ψυχαγωγία και την διαπαιδαγώγηση, την ενθάρρυνση, την πειθαρχεία και τον αυτοέλεγχο των μικρών μας φίλων. Θα αναλάβουν δράση ηλικίες από 6 έως 15 ετών.

**Ροδιακό Δάσος**

Δυο ομάδες, η 1η στις 10:00πμ και η 2η στις 11: 00πμ, θα περιπλανηθούν στην χλωρίδα και στα ενδημικά φυτά του πάρκου Ροδίνι από το Ροδιακό Δάσος, γνωρίζοντας και μαθαίνοντας την πλούσια τοπική μας φύση.

**Σκακιστικός όμιλος Ρόδου «ΙΠΠΟΤΗΣ»**

Το σκάκι χαρακτηρίζεται «βασιλιάς των παιγνιδιών» ως το δυσκολότερο, επιστημονικότερο και ωραιότερο άθλημα. Καλλιεργεί και αναπτύσσει σπουδαία προτερήματα όπως πειθαρχία, διαπαιδαγώγηση της θέλησης και της αντοχής, ανάπτυξη μνημονικού, ετοιμότητα, εξυπνάδα, λογική σκέψη. Ελάτε να μάθουμε να παίζουμε σκάκι με τον Σκακιστικό όμιλο Ρόδου ο Ιππότης

**Europe Direct Ρόδου ΑΝΔΩ ΑΕ**

*Επιδαπέδιο παιχνίδι για τα δικαιώματα του παιδιού*

Η κάθε ομάδα παιδιών καλείται να ρίξει με τη σειρά ένα μεγάλο ζάρι και να προχωρήσει πάνω στο επιδαπέδιο παιχνίδι ανάλογα με τον αριθμό που έτυχε. Κάθε φορά που θα στέκεται πάνω σε μια ζωγραφισμένη εικόνα, θα πρέπει να απαντά σε μια ερώτηση ώστε να προχωρήσει πιο κάτω. Όλες οι ερωτήσεις έχουν να κάνουν με τα δικαιώματα των παιδιών, καθώς και με ιστορίες, ήρωες και ηρωίδες βιβλίων

**Οι πρόεδροι των τοπικών κοινοτήτων υποστηρίζοντας την εκδήλωση ΣΥΜΜΕΤΕΧΩ – ΔΙΑΣΚΕΔΑΖΩ – ΠΡΟΣΦΕΡΩ οργάνωσαν κατά τόπους τα παρακάτω:**

**Αρχάγγελος**

Στη Δημοτική Κοινότητα Αρχαγγέλου θα πραγματοποιηθεί συλλογή τροφίμων στο κτήριο του Δήμου στην **κοινότητα Αρχαγγέλου** από τις **22 έως τις 25 Οκτωβρίου** από τις **9:00 το πρωί μέχρι τις 2:00 το μεσημέρι.**

**Καλυθιές από 10:00πμ έως 2:00μμ**

Θα πραγματοποιηθούν Αθλητικές δραστηριότητες από τον **Αθλητικό Σύλλογο Καλυθίων «ΑΠΟΛΛΩΝ» , τον Πυγμαχικό Σύλλογος Καλυθίων «Ο ΚΟΛΟΣΣΟΣ» και την Αθλητική Ένωση ΣΤΑΥΡΟΣ Καλυθίων.** Χορός και τραγούδι θα παρουσιαστεί από το **Χορευτικό Εργαστήρι Καλυθίων «ΤΕΡΨΙΧΟΡΗ»** και τον **Πολιτιστικό και Περιβαλλοντικό Σύλλογο Καλυθίων «Ο ΦΑΡΟΣ»** . Βιολί θα παίξει ο κ. Νίκος Τσαλίκης

**Λάερμα από 3:00μμ έως 6:00μμ**

Στην αίθουσα πολλαπλών χρήσεων της κοινότητας Λαέρμων θα στηθεί παραδοσιακό γλέντι με μουσική από τον κ. Γιάννη Ροδίτη (λίρα) και τον κ. Δημήτρη Καρίκη (αρμόνιο), χορό και παραδοσιακά εδέσματα. Συμμετέχουν η **Εκκλησιαστική Επιτροπή Αγίου Γεωργίου Λαέρμων, ο Σύλλογος Γυναικών Λαέρμων «Άγιος Γεώργιος», ο Αθλητικός Ποδοσφαιρικός Σύλλογος «Πολύστρατος» και ο Πολιτιστικός Σύλλογος ΘΑΡΡΙ**

**Λίνδος**

Με τη συμμετοχή του συλλόγου WE LOVE LINDOS θα πραγματοποιηθεί συλλογή τροφίμων στα γραφεία του Rodos Cars στο κέντρο της Λίνδου από τις **22 μέχρι τις 25 Οκτωβρίου** καθημερινά από τις 10:00πμ μέχρι τη 1:00μμ.

**Νότια Ρόδος – Γεννάδι από 10:00πμ έως 2:00μμ**

Στο προαύλιο του παλιού δημοτικού σχολειού Γενναδίου θα πραγματοποιηθεί μουσικο-χορευτική εκδήλωση με τη συμμετοχή και των δέκα κοινοτήτων, των εκκλησιαστικών επίτροπων, των πολιτιστικών συλλόγων και των σχολείων της Δημοτικής Ενότητας Νότιας Ρόδου.

**Παραδείσι από 10:00πμ έως 2:00μμ**

Στην κεντρική πλατεία Παραδεισίου θα πραγματοποιηθούν παιχνίδια δράσης από το **3Ο Σύστημα Προσκόπων Παραδεισίου** και παρουσίαση όλων των Πολιτιστικών και αθλητικών συλλόγων Παραδεισίου. (**Αθλητικός Σύλλογος Ποδηλασίας ΑΘΛΟΣ, Πολιτιστικός Σύλλογος Βιλανόβα, Κιβωτός Αγάπης, Αθλητικός Σύλλογος Κλεάνθης, 3ο Σύστημα Προσκόπων Παραδεισίου, Αθλητικός Σύλλογος Βόλεϊ Φοίνικας, Σύλλογος Νέων Παραδεισίου**  **Ωρίωνας**